Metanes l’añu 1894 inaugurábase’l ramal de vía normal española ente Soto Rei y L’Entregu de la Compañía del Norte, que permitía la conexón direuta del valle d’El Nalón col interior del país. La construcción de grandes pozos verticales d’estraición d’hulla na segunda década del sieglu por parte de la Smdf fai que la empresa tenga en cuenta esti ferrocarril pa la salida del carbón, combinándolu siempre col de Llangréu que colocaba les sos producciones nel puertu de Xixón.
#000001
Un bon exemplu d’esti interesante procesu ye’l llavaderu nuevu de Carrocera, construyíu pola Duro p’atender la gran producción mineral qu’habría de salir del Pozu Sotón, que taba afondándose dende’l 1914. Esti llavaderu asitiábase na oriella derecha d’El Nalón, de mou que la Sociedad Metalúrxica Duro Felguera hebo de construyir dos pontes pa salvar el ríu. Ún, llevantáu nel sector oriental pa llevar el carbón al llavaderu, requirió la inversión de más de 45.000 pesetes ente’l 1913 y el 1914 por parte de la empresa, siendo destruyíu pol Conceyu nel 2001. Otra ponte, la que nos trata, construyóse na zona occidental pa que’l Ferrocarril del Norte entrara a cargar carbón hasta esti puntu, pudiendo la Duro unviar entós los sos minerales tanto per anchu internacional (Llangréu) como per vía normal española (Norte).
#000002
Nel 1915 el Conceyu de Samartín aprueba’l proyeutu d’empalme del ferrocarril del Norte col llavaderu de Carrocera per aciu de la construcción d’una ponte metálica –que será conocida como de Les Chapes énte la abondanza de roblonao– condicionando’l so vistu bonu a la fortificación ente la cepa del mesmo y la entrada al calce de los molinos de L’Entregu. Nel 1919 la Duro llamentaba que “siendo esta obra tan necesaria pa la salida de los menudos secos pel ferrocarril del Norte”, nun pudiera ser finalizada por mor d’una llarga fuelga de 8 meses.
#000003
La ponte, terminada nel 1920 y felizmente conservada güei gracies a la so reutilización como accesu peatonal al centru comercial asitiáu na finca del vieyu llavaderu, ye una estructura metálica descubierta na que los perfiles de fierro son roblonaos formando naspes nos llaos, dando un aspeutu y imaxe de solidez y perpetuidá.
#000004
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000005
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.
#000007